Bežična pristupna tačka
Bežična pristupna tačka ili WiFi pristupna tačka (engleski: wireless access point ili access point – WAP ili AP) jest uređaj koji zajedno spaja WiFi bežične uređaje u jednu bežičnu mrežu. WAP se obično spaja na žičanu mrežu te prenosi podatke između žičanih i bežičnih mreža. Više pristupnih tačaka tvore veću mrežu čime se omogućava roaming. Instaliranje WAP-ova, kao i samo stvaranje bežičnih mreža, uzelo je maha u ranim 2000-tim godinama; taj trend nastavio se do dan-danas. Obično, WAP-ovi dolaze sa manjom antenom koja je dovoljna za manje mreže, ali korisnici iz potrebe za geografski rasprostranjenijim mrežama instaliraju posebne antene koje imaju veći opseg.